
Nr. 6672 / 23.10.2026
Nr. exemplar orig. 1/1
Neclasificat



Aprob, 
MG interimar,									 
	dr. Tomșa Sanda M.


ANUNȚ ORGANIZARE CONCURS pentru
OCUPAREA UNUI POST VACANT DE  ORU debutant.


În perioada 23 octombrie 2026 – 23 noiembrie 2026 , Serviciul de Ambulanţă Judeţean Bistriţa-Năsăud organizează, în conformitate cu HG nr. 1336/2022, pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, CONCURS/EXAMEN pentru ocuparea următorului post vacant: 
· 1 (unu) post de operator registrator de urgență debutant, pe perioadă nedeterminată - Dispecerat Integrat (unic județean) - post operativ, în regim continuu, în ture de 12 ore, inclusiv activitate de noapte și zile nelucrătoare, salarizate conform legislației în vigoare;

A. DESCRIEREA POSTULUI:
1. Misiunea postului:
1. preluarea şi prelucrarea informatică a apelurilor telefonice de urgenţă şi /sau transport sanitar; 
1. participarea la coordonarea şi monitorizarea echipajelor de urgenţă şi transport din teren, menţinerea legăturii radio/telefon cu acestea și cu echipajele aparținând instituțiilor colaborante
1. Principalele atribuții ale titularului de post (fără caracter limitativ):
1. va răspunde apelurilor sosite prin sistemul 112;
1. completează toate datele comunicate în rubricile foii de caz, fiind răspunzător/ răspunzătoare de corectitudinea şi veridicitatea datelor;
1. se va cere punct de reper la solicitările din teren, pentru ca echipajul alocat să poată ajunge cât mai prompt la locul solicitării;
1. va finaliza convorbirea telefonică numai după ce a obținut toate datele de identificare necesare înregistrării fişei de solicitare;
1. apelează prin radio echipajul și transmite prin sms datele misiunii, transmițând totodată misiunea și pe tableta IT de pe echipaj. Aşteaptă confirmarea verbală a recepţionării complete a datelor de către echipaj;
1. acordă relaţii suplimentare prin radio sau telefon personalului din teren sau solicitantului în vederea soluţionării cu promptitudine a cazului;

B. ÎNSCRIEREA LA CONCURS/EXAMEN:

Dosarele de înscriere la concurs se depun, PERSONAL, la Sediul Central al Serviciului de Ambulanţă Judeţean Bistrița Năsăud din str. Ghinzii nr.26A – Compartiment Resurse Umane, telefon 0263/216904 - interior 120, în perioada:
· 26 octombrie 2026 – 06 noiembrie 2026 (interval orar 09:00 – 15:00) !
· dosarele care se depun în  afara acestui interval de timp, NU vor fi acceptate !

C. CONDIȚII GENERALE DE PARTICIPARE 
Candidații trebuie să îndeplinească cumulativ condiţiile generale şi specifice, prevăzute de legislaţia în vigoare (conf. HG nr.1336/2022), după cum urmează: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elvețiene; 
b) cunoaște limba română, scris și vorbit; 
c) are vârsta minimă reglementată de prevederile legale; 
d) are capacitate deplină de exercițiu;
e) are are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
f) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 
g) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
h) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
i) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau faţă de aceasta nu s-a luat măsura de siguranță a interzicerii ocupării unei funcții sau a exercitării unei profesii;
j) nu a comis infracțiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 

D. CONDIȚII SPECIFICE DE PARTICIPARE
În conformitate cu prevederile OMS nr. 1470/20.10.2011, cu modificările și completările ulterioare.
1. diplomă de bacalaureat;
1. certificat de radiotelefonist/telefonist sau diplomă de absolvire a cursului de ambulanțieri și operatori/registratori de urgență, secțiunea operatori/registratori de urgență, conform OMS privind înfiinţarea Școlii de Ambulanţieri în cadrul Staţiei de Salvare a Municipiului Bucureşti, actual Serviciul de ambulanţă Bucureşti-Ilfov, precum şi în alte servicii judeţene de ambulanţă acreditate prin ordin al ministrului sănătăţii;
1. cunoștințe în domeniul informaticii aplicate (competențe digitale, nivel mediu/superior)

E. DOSARELE DE ÎNSCRIERE vor conține: 
a. formular de înscriere tip care conține inclusiv declarația privind consimțământul pentru prelucrarea datelor cu caracter personal – se va primi de la sediul SAJ BN; 
b. Curriculum vitae (CV model european); 
c. copia actului de identitate sau orice alt document care atestă identitatea (carte de identitate, pașaport), potrivit legii, aflate în termen de valabilitate;
d. copie certificat naștere;
e. copie certificat căsătorie, după caz;
f. copiile diplomelor de studii și alte înscrisuri din care să rezulte îndeplinirea condiţiilor specifice de participare la concurs; 
g. copia carnetului de muncă care sa ateste vechimea în muncă și după caz în specialitate până la data de 31.12.2010, dacă este cazul; 
h. extras din sistemul REGES, în original, eliberat de ITM Bistrița-Năsăud, conform prevederilor Ordinului nr. 1107/06.05.2025, din care să ateste vechimea în muncă şi după caz, în specialitate de la data de 01.01.2011 până în prezent. Extrasul din sistemul REGES nu va fi mai vechi de 1 lună, calculat până la data finalizării depunerilor de dosare. 
i. copie adeverință/-e de vechime, eliberată de angajator/-i, care să ateste activitatea desfășurată, durata activității, salariul, vechimea în muncă, în meserie și/sau în specialitatea studiilor și eventualele modificări ale contractului de muncă; 
j. cazierul judiciar -  nu se acceptă cazierele cu înscrisuri;
k. certificatul de integritate comportamentală – se acceptă doar cazierele și certificatele de integritate comportamentală fără înscrisuri; 
l. adeverinţă care să ateste starea de sănătate corespunzătoare, eliberată de medicul de familie;
m. declarație pe propria răspundere că actele prezentate în original și depuse în copie la dosarul de concurs sunt conforme cu realitatea (nu au fost falsificate) – modelul se va primi de la sediul SAJ BN
n. declarație pe propria răspundere a candidatului că nu este cercetat/urmărit penal – modelul se va primi de la sediul SAJ BN
o. taxa de concurs, în valoare de 100 RON, se achită la casieria unității, în ziua concursului.

	Notă: 
1. Copiile documentelor prevăzute mai sus vor fi însoțite de documentele originale, care se certifică pentru conformitate cu originalul de către secretarul comisiei de concurs; 
2. Toate documentele care au prevăzut termen de valabilitate, la data depunerii dosarului vor trebui să fie în termenul de valabilitate prevăzut de document; 
3. Documentele care provin din alte țări decât România și sunt în altă limbă, vor fi prezentate împreună cu traducerea legalizată a acestora. 
4. NU se acceptă documente care nu dețin elemente de identificare a angajatorului (semnătură și ștampilă, antet, date de contact ale firmei, etc.)
5. Lipsa oricărui act/acte din lista mai sus menționată duce la respingerea dosarului. 



F. CALENDARUL CONCURSULUI/EXAMENULUI: 
Atenție! Candidații va trebui să urmărească pagina web și pagina Facebook a SAJ-BN pentru a fi la curent cu informațiile care se postează legat de programarea pe serii, modificare locație pentru probele de concurs etc. în cazul în care numărul mare de candidați impune derularea probelor de concurs pe serii. 
	1. Proba de selecție dosare:
	09.11.2026, ora 10,00

	1. Afișarea listei cu situația candidaților înscriși:
	09.11.2026, ora 18,00

	1. Termen maxim de depunere contestații selecție:
	10.11.2026, ora 16,00

	1. Termen max. de soluționarea contestațiilor:
	11.11.2026, ora 20,00

	1. Susținerea testului de verificare a cunoștințelor (scris + practic):
	16.11.2026, ora 10,00

	1. Afișarea rezultatelor testului de verificare a cunoștințelor
	16.11.2026, ora 18,00

	1. Termen max. depunere contestații proba de verificare a cunoștințelor:
	17.11.2026, ora 16,00

	1. Termen max. soluționare contestații proba de verificare a cunoștințelor:
	18.11.2026, ora 20,00

	1. Susținerea probei interviu:	
	19.11.2026, ora 10,00

	1. Afișarea rezultatelor susținerii probei interviu:
	19.11.2026, ora 18,00

	1. Termen max. depunere contestații proba interviu: 
	20.11.2026, ora 16,00

	1. Termen maxim de soluționarea contestațiilor proba interviu:
	20.11.2026, ora 20,00

	1. Afișarea rezultatelor rămase definitive:
	20.11.2026, ora 20,00



G. DERULAREA CONCURSULUI/EXAMENULUI: 
Concursul se va desfășura conform graficului de concurs prezentat anterior. 
Fiecare probă a concursului se va înregistra audio-video, iar înregistrările se vor păstra și arhiva împreună cu celelalte documente aferente concursului. 
Concursul constă, în conformitate cu legislația în vigoare și regulamentul de derulare a concursurilor, din următoarele etape/probe:
	1. Etapa selecției dosarelor - probă eliminatorie
2. Proba de verificare a cunoștințelor teoretice și practice - probă eliminatorie
· subproba 1 - probă scrisă, rezolvarea unui test grilă;
· subproba 2 - probă practică, practică. Cerințele în domeniul digital vizează: utilizare sistem de operare Windows; utilizare programe pachet MS Office sau similar; utilizare/exploatare baze de date (minim platforma MS Acces); comunicare electronică și web browsing; gestionare și arhivare documente pe medii fizice și electronice (arhivare pe medii fizice și virtuale).
3. Etapa interviu. 



Notă:
· Punctajul minim de promovare al fiecărei probe, conform legislației în vigoare, este de 50 puncte din maxim 100 puncte posibile. Pentru a trece la următoarea etapă/probă sau subprobă este nevoie de a întruni punctajul minim.
· Rezultatele se vor publica pe site-ul web al unității, lângă publicația de concurs, după finalizarea fiecărei probe, împreună cu afișarea acestora la sediul instituției. 


H. CONTESTAȚII : 
· Conform HG nr. 1336/2022, art.53, candidații nemulțumiți pot depune contestație în termen de cel mult o zi lucrătoare de la data afișării rezultatului final al fiecărei probe a concursului/examenului, sub sancțiunea decăderii din acest drept. 
· Contestația se soluționează de către Comisia de Soluționare a Contestațiilor în termen de o zi lucrătoare de la expirarea termenului de depunere a contestațiilor.
· Orice candidat poate solicita, pe bază de cerere scrisă adresată Președintelui de Comisie de concurs, vizualizarea propriei lucrări scrise. 

BIBLIOGRAFIE de CONCURS/EXAMEN:
1. *Legea nr. 95 din 14 aprilie 2006 republicată privind reforma în domeniul sănătăţii, cu modificările şi completările ulterioare – Titlul IV Sistemul naţional de asistenţă medicală de urgenţă şi de prim ajutor calificat; 
2. *Ordinul MSP/MIRA nr. 2021/691 din 12 decembrie 2008, pentru aprobarea Normelor metodologice de aplicare ale titlului IV “Sistemul naţional de asistenţă medicală de urgenţă şi de prim ajutor calificat” din Legea 95/2006.
3. *Ordinul MSP/MAI nr. 1092/1500 din 7 septembrie 2006 privind stabilirea competenţelor şi atribuţiilor echipajelor publice de intervenţie de diferite niveluri în faza prespitaliceasca.
4. *Ordinul MSP nr. 1091 din 7 septembrie 2006 privind aprobarea protocoalelor de transfer interclinic al pacientului critic.
5. *Ordinul MSP/CNAS nr. 2121/940 din 11 decembrie 2007 pentru aprobarea Metodologiei de utilizare a autospecialelor de consultaţii la domiciliu aflate în dotarea serviciilor publice de ambulanţă.
6. *Ordinul MS/CNAS nr. 52/55 din 25 ianuarie 2010 privind transportul pacienţilor care nu se află în stare critică efectuat de către serviciile publice de ambulanţă.
7. *Ordin nr.168/418 din 18.02.2008 pentru aprobarea Metodologiei de raportare a cazurilor și evenimentelor la care intervin serviciile publice de ambulanță, cu modificările și completările ulterioare;
8. **Regulamentul Intern al Serviciului de Ambulanță Județean Bistrița Năsăud**;
9. **Regulamentul de Organizare și Funcționare al Serviciului de Ambulanță Județean Bistrița Năsăud și anexle la acesta.

NOTĂ:  
*pentru actele normative se ia în considerare forma aflată în vigoare la data concursului, acestea putându-se accesa și descărca de pe portalul legislativ http://legislație.just.ro .
**regulamentele interne sunt disponibile, în format .pdf, pe pagina web a SAJ-BN, secțiunea ”Regulamente interne” (www.ambulantabistritanasaud.ro)



Asistent șef int.
As.med. Feierdi Marcela



	
								Întocmit,
							Ref.spec. Adriana CONON

